text: Efter tysk på byskiltet: Hvad med sønderjysk?
  24 april 2015 kl. 09.17
  Et nyt byskilt i Haderslev har denne uge skabt stor debat, fordi det viser byens navn på både dansk og tysk. Et humoristisk indlæg i debatten foreslår nu byskilte på sønderjysk.
  Haderslev og Hadersleben står der på et efterhånden noget berømt byskilt i den sønderjyske by. Her har borgmester H. P. Geil (V) valgt at sætte et to-sproget skilt op, hvor også det tyske mindretal i byen og tyske turister kan læse bynavnet på deres modersmål.
  Skiltet har vakt stor debat, blandt andet på TV SYDs Facebook-side. Også på Twitter har skiltet fået opmærksomhed. Her har brugeren Sønderjyske Tweets delt et billede af, hvordan man også kunne gøre, hvis bynavnene i Sønderjylland alligevel skal fremgå på flere sprog.
  - Mojn Hadersleben! Hvornår får vi byskiltet på sønderjysk?, hedder det i det humoristiske tweet, der, som alle andre tweets fra brugeren, er skrevet på netop sønderjysk.
  Du kan se tweetet herunder.
  Mojn #Hadersleben! Hvornå&#39; feh&#39; vi æ byskilt å synnejysk? #haderslev #aabenraa #sønderborg #tønder #mojn pic.twitter.com/kEiE7SM1QI
  
  